NEUVOSTON ASETUS (ETY) N:o 1869/92,
annettu 30 päivänä kesäkuuta 1992,
lopullista viininviljelyaloista luopumista koskevan palkkion myöntämisestä viinivuosiksi 1988/1989 1995/1996 annetun asetuksen (ETY) N:o 1442/88 muuttamisesta,
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin ehdotuksen(2),
sekä katsoo, että
asetuksen (ETY) N:o 1442/88(3) 17 a artiklassa säädetään, että 31 päivän joulukuuta 1989 jälkeen tehdyistä raivaustoimista annettavan viininviljelyaloista luopumista koskevan palkkion maksamista pidetään interventiona, jonka tarkoituksena on tasapainottaa maatalouden markkinoita yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(4) 1 artiklan 2 kohdan mukaisesti,
viinivuosina 1988/1989 ja 1989/1990 maksetut ennakkomaksut, joita ei ole käytetty kuluihin sinä vuonna, jolle ne on maksettu, ei voida enää vähentää seuraavaa vuotta varten maksettavista ennakkomaksuista rahoitusjärjestelmän muututtua; seuraavaa vuotta varten maksettavat summat kertyvät Euroopan maatalouden ohjaus- ja tukirahaston (EMOTR) tukiosastosta ja tämän vuoksi jäljelle jäävät ennakkomaksut on vähennettävä EMOTR:n tukiosaston maksettavaksi tulevista määristä, ja
on otettava huomioon vielä käsiteltävinä olevat asiakirjat ja ennen 1 päivää tammikuuta 1990 tehdyistä raivaustoimista perittävät summat; näitä viimeksi mainittuja koskee vanha rahoitusjärjestelmä, jossa säädettiin että yhteisö vastaa 70 prosentista jäsenvaltion kokonaiskustannuksista; summien jakaantuminen 50 prosenttia EMOTR:n tukiosastoon ja 50 prosenttia ohjausosastoon monimutkaistaa liikaa kirjanpidollisia toimia; taloudellisen vaikutuksen vähyyden vuoksi EMOTR:n tukiosaston olisi otettava vastuu kaikista maksetuista tai perittävistä määristä,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1442/88 17 a artiklaan toinen alakohta seuraavasti:
"Ensimmäisessä alakohdassa tarkoitettujen raivaustoimien osalta viinivuosille 1988/1989 ja 1989/1990 maksetut ennakkomaksut, joita ei ole käytetty, sekä jäljelle jäävät maksettavat tai perittävät määrät on merkittävä EMOTR:n tukiosaston kirjanpitoon."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 30 päivänä kesäkuuta 1992.